**Frumusete**

*Zorica Latcu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Si-mi zise Domnul: Eu sunt frumusete;

In Mine-i cald salas de primaveri;

La Mine zorile sunt fara de seri,

Si duhul infloreste-n mii de fete.

Psaltirea negraitei invieri

Din glasul Meu se toarce cu mandrete,

La Mine arde patima-n blandete

Si canta desfatarea din dureri.

Am tainice isvoare de culori,

Am sopot plin de dulce glasuire.

Si Eu revars din vesnice comori,

Peste alesi puteri de plazmuire,

Si-i fac sa-mi fie asemanatori

In duh, prin arzatoarea lor iubire...